આકાશમાં બે વાદળો પરસ્પર વિરોધી દિશામાં જતા હોય ત્યારે થતા ઘર્ષણથી વિધુત પેદા થાય છે.હજારો વોલ્ટનો કરંટ ધરાવતી વીજળી નીચે પડે ત્યારે બાળીને ખાખ કરી નાખે છે.તે જમીનમાંથી પસાર થવા માટે કન્કકટર એટલે કે માધ્યમ શોધે છે.ખુલ્લા ખેતરમાં કોઇ માધ્યમ રહેતુ ના હોવાથી કામ કરતા ખેડૂતો અને મજુરો તેનો ભોગ બનતા રહે છે.એટલું જ નહી પશુઓના પણ મોત થતા રહે છે. આથી છતીસગઢના નાનગુર વિસ્તારના ખેડૂતો ખેતરમાં સાત થી આઠ ફૂટ લાંબુ લોખંડના સળિયામાંથી તૈયાર કરેલું ત્રિશુલ બનાવે છે.આ ત્રિશુલ પોતાનું ખેતર અને ઝુંપડીની વચ્ચેના વિસ્તારમાં લગાવે છે.